  Наталья Тетерина Ар кутсконысен Удмуртиысь калыклы мерлыко юрттэт сётонъя ёзэсъёсы нырысетӥ нылпи понна толэзьлы быдэ сётӥськись пособие басьтонлы 178 куриськон вуиз. Кызьы веразы ивортодэтъя «Удмуртия» агентстволы элькунысь Мерлыко политикая но ужъя министерствоын, 173 семьялы юрттэт юнматэмын ни. Витяз семьяын котькуд адямилы усись табышлэн быдӟалаез тросгес, соин ик соослы коньдон уз сётӥськы. 2018-тӥ арын 1-тӥ толшорысен 12-тӥ южтолэзёзь Удмуртиысь 861 семьяосын нырысетӥ пиналзы вордскиз Тужгес но трос куриськонъёс пусъемын Ижкарысь Ленин (15) но Первомай (14) ёросъёсын, озьы ик Дэри ёросын (12). Тодэ вайытом, 2018-тӥ арын 1-тӥ толшор бере вордскем нырысетӥ нылпи понна семьяослы толэзьлы быдэ сётӥськись кун юрттэт Россиын 2017-тӥ арын толсур пумын юнматэмын. Удмуртиын солэн быдӟалаез 8 сюрс 964 манет. Та ужпумлы элькунэ федерал коньдэтысь 167 миллион 600 сюрс манет висъямын. Ватсалом, кунысь анайёслы но нылпиослы юрттонлэн кулэлыкез сярысь Федерал Собранилы арлы быдэ вазиськоназ Россилэн азьмуртэз Владимир Путин вераз. Демографияя политикамы возьматӥз пайдалыксэ. Ми азьланьтӥм, паськытатӥм сое. Анай капиталъя программалэсь ужан дырзэ ватсам, нырысетӥ, кыкетӥ но куинетӥ пинал вордскыку нимысьтыз тыриськонъёс чаклам. Вить ар ӵоже пиналъёсын ӝыны миллионлэсь тросгес семъяос капчиятэм ипотека чотын улон интызэс умоятыны быгатозы Владимир Путин, Россилэн азьмуртэзНырысетӥ пиналлы пособие басьтон понна кун но муниципал юрттӥськет сётонъя центре вазиськыны кулэ. Тегъёс: Ижкар Удмуртия пиналъёс семья юрттэт Мерлык коньдон  